Държавен вестник, бр. 18, 2002 г., стр. 81

Б Р О Й  18
Д Ъ Р Ж А В Е Н   В Е С Т Н И К
С Т Р .  81
Раздел V
Ред за извършване на маневра в райони,
необслужвани от постови стрелочници
Чл. 527. (1) Маневра в индустриални железо-
пътни клонове, в депа, в жп секции и други се
извършва по предварително изготвен график,
съгласуван с ръководителите на съответните служ-
би. Скоростта при извършване на маневрата и
осното натоварване в тези коловози се определят
от собственика и се указват в ТРА на гарата.
(2) Редът за обслужване на тези райони се
установява с ТРА на гарата, от която се отделят.
(3) Преди да изпрати маневрения локомо-
тив (състав), разпоредителят на маневрата е
длъжен предварително да съгласува с опреде-
лен служител в дадения район възможността за
подаване или изваждане на вагони.
(4) Стрелките в тези райони се обръщат от
работниците от маневрената бригада или ръ-
ководителя на маневрата.
Чл. 528. (1) Забранява се излизането от таки-
ва райони на маневрен локомотив или състав на
коловози, определени за влаково движение, без
разрешение на дежурния ръководител движение
и предварително подготвен маршрут.
(2) При излизането от района маневрената бри-
гада поставя стрелките в нормално положение.
Раздел VI
Маневра в спирки и в отклонения на
междугарието
Чл. 529. (1) Маневра в спирки и отклонения
на междугарие се извършва с определените в
ГДВ влакове или гарови маневри през всяко
време на денонощието, като нощем районите
са осветени.
(2) За да се извърши маневрата, дежурният
ръководител движение в гарата, в която се съх-
раняват ключовете от стрелките и вагоноизх-
въргачките, заедно с плана за извършване на
маневрата образец II-39 предава ключовете от
стрелките и вагоноизхвъргачките, с които ще
се манипулира.
(3) Ключовете се предават срещу подпис в
самия план, като в него се указва влакът да спре
на междугарието (спирка, километър) за извър-
шване маневра. Планът за маневрата се под-
писва и от локомотивния машинист.
Чл. 530. (1) Ръководителят на маневрата, след
като отключи вагоноизхвъргачките и стрелки-
те, възлага на стрелочника-билетопродавач или
в отсъствието на такъв на един работник от бри-
гадата да манипулира със стрелките.
(2) След прекратяване на маневрата ръково-
дителят на маневрата е длъжен да провери отк-
рити ли са дистанциите, да се убеди, че вагоните
са осигурени против самопридвижване, да пос-
тави и заключи вагоноизхвъргачките и стрелки-
те в нормалното им положение. Ключовете от
стрелките и вагоноизхвъргачките предава на
дежурния ръководител движение в следващата
гара или гарата, откъдето е заминал, срещу под-
пис в предавателния списък или придружител-
ния лист. Дежурният ръководител движение от
съседната гара, който е получил ключовете, е
задължен устно да уведоми за това гарата, в която
се съхраняват, и с първия влак да ги изпрати на
същата чрез подпис в предавателния списък.
(3) Докато не се получат ключовете в една
от съседните гари и докато не се установи поло-
жението на стрелката и вагоноизхвъргачката
или охраната им, влакове в това междугарие не
се изпращат.
(4) Редът за обслужване на спирките и отк-
лоненията на междугарията от гарова маневра
и предаване и приемане на ключовете от стрел-
ките се урежда с ТРА на гарата.
Чл. 531. Маневра в спирки и отклонения на
междугария, където движението се осигурява с
ПАБ или АБ, се извършва:
1. при полуавтоматична блокировка:
а) изпращане на влак за работа в клон, отде-
лящ се от текущия път на междугарието, се из-
вършва с връчване на ключ-жезъла “работен
влак”, към който са прикрепени ключовете на
вагоноизхвъргачката (стрелката) на клона пос-
редством заварена халка; в този случай клонът
се обслужва само от една гара; когато коловоз-
ното развитие на клона позволява гариране на
влака и освобождаване на междугарието за
пропускане на влакове, това може да стане само
ако в клона има монтирана апаратура, която
нормализира ПАБ и блокира ключ-жезъла за-
едно с ключовете от вагоноизхвъргачката
(стрелката) при нормалното им положение, като
се контролира незаетостта на междугарието; без
такава апаратура пропускане на влакове до зав-
ръщането на влака от клона не се разрешава;
б) когато стрелка на текущия път на меж-
дугарието е съоръжена с устройство за стрел-
ка на открит път (СОП), движението на ма-
неврения състав (влак) се осигурява чрез това
устройство;
2. при автоматична блокировка—изпраща-
нето на влак за работа в клон, отделящ се от
текущия път на междугарието, без монтирани
на мястото устройства на ОТ се забранява; вли-
зането в клона се осъществява след задейства-
нето на тези устройства, а излизането от клона
на текущия път—след писмено разрешение с
телефонограма от гарата, изпратила влака, и
след задействане на устройствата на ОТ.
Чл. 532. В гари, открити само за служба по
превозите или закривани за службата по движе-
нието за част от денонощието, маневра се извър-
шва съгласно разпоредбите по този раздел.
Раздел VII
Извършване на ръчна маневра
Чл. 533. (1) Извършване на ръчна маневра
се разрешава в индустриални жп клонове или в
товаро-разтоварни коловози в гарите, както и в
служебни коловози в депа, жп секции, електро-
и енергосекции само когато коловозите са в
наклон до 2,5 ‰.